**ประชุม Work Shop Matching Network ครั้งที่ 2 (ความมั่นคงทางสุขภาพ)**

**วันที่ 1-2 กันยายน 2563**

**ณ องค์การบริหารส่วนตำบลควนกรด อ.ทุ่งสง จ.นครศรีธรรมราช**

………………………………………………………………………….

**วัตถุประสงค์**

1. จากสถานการณ์โควิด-19 สิ่งที่มหาวิทยาลัยในพื้นที่ชุมชนมีส่วนร่วมอย่างไร ทางด้านความมั่นคงทางสุขภาพและเกษตรในพื้นที่
2. นวัตกรรมต่างๆ เช่น การเลี้ยงผึ้ง ปลูกพืชต่างๆ ปศุสัตว์ เป็นแหล่งเรียนรู้เพื่อการบ่มเพราะทางวิชาการได้อย่างไร
3. เพื่อการศึกษา ภูมิปัญญาพื้นบ้าน ถ้าได้มีการเติมเต็มทางด้านวิชาการจะมีความก้าวหน้ามากขึ้น แต่ต้นทุนในการผลิตก็จะมากขึ้น
4. การหนุนเสริมต่อเกษตรกรภายนอก เช่น การสอน การหนุนเสริมองค์ความรู้ไปถ่ายทอดให้กับชุมชน ชุมชนมีการปรับตัวและหนุนเสริมความรู้ซึ่งกันและกันได้

**เสวนา ความมั่นคงทางสุขภาพ พันธุกรรมพืช สัตว์พื้นถิ่นกับการดำรงวิถีชีวิตชุมชน**

ผู้ร่วมเสวนา ประกอบด้วย

นายสหจร ชุมคช

ดร.วิเชียร ไทยเจริญ

ผศ.จรัญ ไชยคช

ดำเนินการเสวนา โดย นาย อานนท์ มีศรี นายกสมาคมสื่อชุมชนภาคใต้นครศรีธรรมราช

**สวนเรียนรู้ความหลากหลายทางชีวภาพ “ป่าร่วมยาง”** นายสหจร ชุมคช

เมื่อก่อนเราปลูกต้นไม้อย่างเดียว ถ้าจะอนุรักษ์ก็อนุรักษ์เพียงอย่างเดียว ไม่มีการฉุกคิดเรื่องเศรษฐกิจครัวเรือนทั้งที่เรามีความรู้และต้นทุนอยู่แล้ว เป็นการปลูกที่สวนกระแสไม่สนใจเรื่องพืชเศรษฐกิจ มาวันนี้เวลาผ่านมา 12 ปี องค์ความรู้ที่มีถูกนำมาใช้ คิดว่าป่าร่วมยางสามารถโยงเข้าหาได้ทุกเรื่องตอบโจทย์ได้หมดทั้งด้านเศรษฐกิจ สังคม สิ่งแวดล้อม

ธนาคารต้นไม้ เป็นจุดเริ่มต้นของการถ่ายทอดความรู้ของคนอยู่ป่า สื่อความรู้ให้กับคนภายนอกได้เรียนรู้

ป่าร่วมยาง เมื่อก่อนเป็นป่ายางรกๆธรรมดา 8 ปีผ่านไปมีการปลูกและขยายพันธุ์พืชเป็นความหลากหลายทางพันธุกรรมพืชหลายร้อยชนิดที่รวมกันอยู่ในสวนเดียว ทุกอย่างมีมูลค่า กล้าไม้ เมล็ดพันธุ์ กิ่งพันธุ์ สามารถขายได้หมด พืชที่ปลูกต้องสามารถตอบโจทย์ 3 ข้อ คือ กินได้ ขายได้ เป็นยา ปีนไม่ปลูก โจรขโมยได้ไม่ปลูก ต้องต่อคิวแม่ค้าไม่ปลูก เช่น กล้วยป่า ดอกดาหลา ผักเหลียง

**นวัตกรรมเกษตรเชิงเดี่ยว** ดร.วิเชียร ไทยเจริญ

ความรู้เป็นเรื่องที่สำคัญประกอบด้วยนวัตกรรม เกษตรเชิงเดี่ยวตอบโจทย์เรื่องรายได้เป็นหลัก ถ้ามองเรื่องสุขภาพ เกษตรร่วมยางเป็นเกษตรที่เอื้อต่อสุขภาพ และความหลากหลายพันธุกรรมที่อยู่ร่วมกัน สารเคมีที่ใช้ปราบศัตรูพืชอยู่ในน้ำนมของแม่และขี้เทาของเด็ก ถ้าวิถีการผลิตไม่ปลอดภัยแม้รายได้จะดีแต่ไม่ปลอดภัย การสร้างเสริมสุขภาพเราสามารถทำได้เอง พึ่งตนเองได้จริง มีความรู้จริงในเรื่องสุขภาพ สมาชิกในครัวเรือนเรามีความเข้าใจกันจริง กับความเป็นอยู่ของเราต่อไปในอนาคตอะไรคือ ความมั่นคง สมุนไพรเราไม่ได้ฆ่าและทำลาย สถานการณ์โควิด-19 เราสามารถป้องกันและยับยั้งได้ดี เพราะฉะนั้นการสร้างเสริมสุขภาพอยู่ที่ประชาชน

ความมั่นคงทางสุขภาพ และความมั่นคงทางอาหารมีการเชื่อมโยงกับชุมชนอย่างมีการเปิดตลาดนัดสุขภาพขึ้นในโรงพยาบาล ที่ไหนมีพืชผักปลอดสารสามารถนำมาขายในตลาดได้ การแพทย์แผนไทยที่โรงพยาบาลมหาราชมีแปลงสาธิตของสมุนไพร น้ำยาทำความสะอาดทำการผลิตเองและนำมาใช้ ยกเว้นห้องผ่าตัดกับห้องเด็กเล็ก

โรงพยาบาลหัวไทร เป็นโรงพยาบาลที่มีการแนะนำเรื่องธาตุตามวัน มีการเลี้ยงปลา เลี้ยงไก่ เชื่อมกับชุมชน ในชุมชนมีแปลงผักหรือไม่

ผศ.จรัญ ไชยคช

อนาคตกับการตั้งรับเชิงรุก ศูนย์ AIC รวบรวมองค์ความรู้และตั้งเป็นศูนย์เพื่อให้ชุมชนสามารถเข้าไปศึกษาหาความรู้ได้ ประเทศไทยเราเป็นประเทศที่สามารถทำการเกษตรได้ดีเหมาะที่จะเป็นครัวของโลก

นายสหจร ชุมคช

นโยบายต่างๆไม่ครบองค์ เป็นแค่การส่งเสริมให้กับประชาชนแบบครึ่งๆกลาง ไม่ได้หล่อเลี้ยงให้ประชาชนสามารถช่วยเหลือตนเองได้จริง

มอง “ความยั่งยืน” คือ เราสามารถพึ่งตนเองได้ และสามารถนำพาคนอื่นให้ยืนได้เหมือนเรา

ความเป็นผู้นำทางธรรมชาติ มีความเชื่อและความคิดเป็นของตนเอง

**บทวิจัยเกี่ยวกับวิถีเกษตรฯ** ผศ.จรัญ ไชยศร

เมื่อก่อนงานวิจัยเป็นเรื่องที่เก็บไว้บนหิ้งยังไม่ได้นำมาใช้ แต่ปัจจุบันทุกกระบวนการสามารถนำองค์ความรู้ และงานวิชาการมาใช้ได้มากขึ้น เป็นการผสมผสานที่เกิดประโยชน์ได้จริง

แนวทางพืชร่วมยางเป็นตัวอย่างที่ดีให้กับพืชเชิงเดี่ยวอื่นๆ เช่น ปาล์ม องค์ความรู้เหล่านี้ทางมหาวิทยาลัยได้ถ่ายทอดสู่ชุมชน ซึ่งมีความหลากหลาย สิ่งต่างๆที่ทางมหาวิทยาลัยได้รวบรวมสามารถปล่อยให้กับเกษตรกรได้

การตัดต่อพันธุกรรม หรือการตัดแต่งยีนส์ ทำให้เราไม่สามารถนำเมล็ดมาเพาะปลูกได้ พันธุ์พืชพื้นบ้านจะไม่สามารถขยายพันธุ์ได้ แต่ขยายพันธุ์โดยการนำกิ่งไปปักได้แต่คุณภาพจะไม่เหมือนเดิม

เราสามารถรักษาพันธุ์พืชไว้ภายได้สิทธิบัตรได้หรือไม่

ดร.วิเชียร ไทยเจริญ

การตัดต่อส่งผลระยะยาวอย่างไร แต่เป็นผลประโยชน์ทางการค้าเป็นเรื่องใหญ่ ยังไม่ได้มองในมิติทางสุขภาพ

ทางด้านนโยบาย เชื่อมั่นว่าการสร้างเสริมสุขภาพเป็นเรื่องสำคัญจึงน่าจะมีการสนับสนุนที่มากกว่านี้ การเผชิญหน้ากับความเจ็บไข้ได้ป่วยต้องได้รับการดูแลเยียวยา สร้างเสริมสุขภาพและการป้องกันโรคที่สมดุลกัน

การพัฒนานโยบายสาธารณะจากข้างล่างไปสู่ข้างบน คิดว่าเดินมาถูกทาง แม้ยังมีข้อจำกัด แต่เป็นเรื่องที่ต้องทำเพราะเป็นเรื่องที่มาจากกระบวนการมีส่วนร่วม

ข้อจำกัด ด้านกระบวนการได้มามีคุณภาพมากน้อยแค่ไหน กระบวนการขับเคลื่อนที่ผ่านองค์กรรัฐจะเป็นปัญหาหรือไม่

ผศ. จรัญ ไชยศร

เรากำลังโยงใยรัฐกับประชาชน มองความรู้เป็นเรื่องที่ต้องส่งเสริมในพื้นฐานของเด็ก สิ่งที่น่าจะสร้างก่อนโรงพยาบาลหรือสร้างความรู้ในเด็กในเรื่องเกี่ยวกับสุขภาพ และร่างกายของตนเอง เช่น เขากินอะไรเข้าไปและจะส่งผลกับสุขภาพเขาอย่างไร

ดร. วิเชียร ไทยเจริญ

ความไม่รู้

รู้แล้วทำไม่ได้

รู้แล้วไม่ทำ

มองว่าความรู้ยิ่งไกลตัวยิ่งหาย หรือเข้าไม่ถึง ถ้าระบบทุกขั้นตอนของชีวิตถ้าเราดูแลดี เด็กในยุค5จีจะมีอายุยาวไปถึง 120 ปี

**แนวคิดด้านเมล็ดพันธุ์** นายสหจร ชุมคช

เรื่องเมล็ดพันธุ์ พยายามรวบรวมเมล็ดพันธุ์พื้นบ้าน ฝากไว้กับกองทุน การคุ้มครองพันธุ์พืชชาวบ้านไม่สามารถทำได้ เนื่องจากการจดสิทธิบัตรเป็นเรื่องยากและมีค่าใช้จ่ายมาก ข้อมูลค่อนข้างซับซ้อน กระบวนการน่าจะยืดหยุ่นมากกว่านี้

ความเห็นเพิ่มเติมจากที่ประชุม

1. นโยบาย / แผนพัฒนาเศรษฐกิจและสังคมแห่งชาติ ทำให้รัฐมีความจริงใจด้านสาธารณสุขและสุขภาพของประชาชนให้มาก
2. พืชร่วมยาง เป็นการเดินตามแนวทางเศรษฐกิจพอเพียงของรัชกาลที่๙ ซึ่งเชื่อว่าเป็นการเดินที่ถูกต้อง
3. ความจริงอยู่ที่บริบท ชุมชนสามารถหลีกเลี่ยงได้ แต่ชุมชนเมืองจะทำอย่างไรที่จะหลีกเลี่ยงในเมืองของทุกอย่างต้องซื้อต้องหาที่ตลาด
4. องค์ความรู้อยู่ที่ชุมชน เราสามารถปฏิเสธนโยบายได้ถ้าไม่ตรงกับความต้องการ สิ่งที่ทำแล้วไม่เกิดผลต้องสะท้อนกลับไป เพื่อเป็นนโยบายที่มาจากข้างล่างจริงๆ

-----------------------------------------------------------------------------------